b'\n_START_ARTICLE_\nPetra Tandefelt\n_START_PARAGRAPH_\nPetra Jessica Casimira Tandefelt (s. 2. lokakuuta 1966 Helsinki) on suomalainen yritt\xc3\xa4j\xc3\xa4, ker\xc3\xa4ilij\xc3\xa4 ja vuodesta 2003 Suomenlinnan lelumuseon johtaja. Suomenlinnan lelumuseo esittelee Tandefeltin yksityist\xc3\xa4 lelukokoelmaa, jonka vanhimmat esineet ovat 1800-luvun alkupuolelta. Kokoelman nuorin artikkeli on vuodelta 1980. Museo sijaitsee Suomenlinnan it\xc3\xa4rannalla Tandefeltin omistaman kiinteist\xc3\xb6n pohjakerroksessa. Petra Tandefelt johtaa museon lis\xc3\xa4ksi Caf\xc3\xa9 Samovarbar -nimist\xc3\xa4 kahvilaa joka toimii museon yhteydess\xc3\xa4. Museossa on my\xc3\xb6s pieni museokauppa, jonka valikoimiin kuuluu mm vanhojen eurooppalaisten lelutehtaiden tuotantoa ker\xc3\xa4ilykappaleina. Suomenlinnan lelumuseossa vierailee vuosittain noin 23\xc2\xa0000 asiakasta._NEWLINE_Tandefelt tunnetaan my\xc3\xb6s Nallerouva Hunajapurkin Herkkukirja - nostalgisia leluja ja reseptej\xc3\xa4 -kirjan kirjoittajana (Tammi 2012, ISBN 978-951-31-6493-5).'